Smile Mission
Smile Mission a l' è unna Associaçion de volontariato , che a l'ha a finalitæ de garantî e cüe dentistiche e meghe a chi n'ha de bezögno. O sö nomme intrego o l'è Associazione Smile Mission Solidarietà Odontoiatrica Internazionale - ONLUS. Smile Mission a l'ha sede a Veronna, via Giuseppe Zorzi 7. A l' è stæta fondä sempre a Veronna o 29 Zügno 2005.
Indiçe
Scopi[Càngia | modifica sorgente]
L' Associaçion, sensa fin de lücro, a çerca de applicä a solidarietæ sociale, speçialmente in to campo da salüte, con interventi sanitai de prevençion e cüa, fixica e psichica, rivolti ai bezögnozi, in Italia e all'estero[1].
Smile Mission a l'è stæta fondä in sce inisiativa de diversi soci, in maggioransa dentisti. Oua comme oua l'Associaçion a l'opera soviatütto in ta sfera dell'odontoiatria, sciübben ch'a l'agge diverse miscioin riguardanti atre spesialitæ da meixinna ascì[2]. Fra tanti progetti in corso o zà finï, nominemmo comme esempï quello de Nzihi, in Tanzania, funsionante in accordio con o locale Ministero da Salüte, (ezempio de unna attivitæ avviä verso unna amministraçion completamente affidä ao governo locale); coscì comme o barco – ambulatoio dentistico ch'o navega in sce o sciümme Madeira, in Braxî.
Campi de Açion[Càngia | modifica sorgente]
E attivitæ de l'Associaçion, svolte de badda dai membri, son:
- Aggiütto, prevençion e edücaçion sanitaia, (medica e dentistica, pe esempio in sce argomenti de Igiene orale) dirette ae gente che se trövan in pozision svantaggiä;
- Organizzasion de spedisioin de volontai ae sedi de progetto: meghi, dentisti, odontotecnici, igienisti, ascistenti, e ogni personna ch'a vögge dä aggiütto;
- Aggiütto economico ai programmi de svilüppo, autogestî dae communitæ locali, in to campo de l'ascistensa mega e dentale;
- Attivitæ didattica, dentale e mega, indirissä ai propri soci, ae gente che beneficen di progetti, e ai operatoi locali;
- Cooperaçion con personne, enti pübbliçi e privæ, atre associaçioin che aggen scopi scimili.
Tütte e attivitæ son effettuæ rispettando e situasioin locali, sociali e cultürali, de Nasioin dove l'Associaçion a l'opera, faxendo a meno de imponne forme religiose, ideologiche, de organizzasion e tecnologiche no condivize dae gente interessæ.
Naçioin dove l'è in corso progetti[Càngia | modifica sorgente]
Smile Mission a l'ha progetti attivi in Italia; Tanzania; Congo; Malawi; Braxî; Madagascar; Ruanda( colleghite ao video). Pe de ciü se ne sta inandiando un in Bòrkinn-a Fäso.
Scito Internet Offiçiale[Càngia | modifica sorgente]
O scito internet de Smile Mission o l' è: (http://www.smilemission.it/). L'è poscibile, registrandose in sce o scito, riçeive o Bulletin Punti di contatto (in Italian), pe avei notisie aggiornæ in sce l'attivitæ dell'Associaçion.
eng_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn